News Update: 'ไบเดน' ให้อิสระ 'พาวเวลล์' ดำเนินนโยบายการเงินได้เต็มที่ เพื่อแก้ปัญหาของแพง ‘เยลเลน’ ยอมรับก่อนหน้านี้คิดผิดเกี่ยวกับเงินเฟ้อ - FINNOMENA
‘ไบเดน’ ให้อิสระ ‘พาวเวลล์’ อย่างเต็มที่ในการดำเนินนโยบายการเงินเพื่อสกัดเงินเฟ้อ โดยจะไม่มีการแทรกแซงจากฝ่ายการเมือง ขณะที่ ‘เยลเลน’ ยอมรับว่าก่อนหน้านี้คิดผิดเกี่ยวกับเงินเฟ้อ
1 มิ.ย. 2565

‘ไบเดน’ ให้อิสระ ‘พาวเวลล์’ อย่างเต็มที่ในการดำเนินนโยบายการเงินเพื่อสกัดเงินเฟ้อ โดยจะไม่มีการแทรกแซงจากฝ่ายการเมือง ขณะที่ ‘เยลเลน’ ยอมรับว่าก่อนหน้านี้คิดผิดเกี่ยวกับเงินเฟ้อ
ปธน.โจ ไบเดน ของสหรัฐฯ ได้จัดการประชุมร่วมกับเจอโรม พาวเวล ประธาน Fed และเจเน็ต เยลเลน รมว.คลังสหรัฐฯ เพื่อหารือเกี่ยวกับปัญหาเงินเฟ้อ โดยไบเดนกล่าวว่า เขาเคารพในความเป็นอิสระของ Fed และให้อิสระแก่พาวเวลล์อย่างเต็มที่ในการใช้นโยบายการเงิน
ไบเดนกล่าวว่า การต่อสู้กับเงินเฟ้อคือเรื่องสำคัญที่สุด ซึ่งความรับผิดชอบส่วนใหญ่เป็นของ Fed โดยเริ่มต้นด้วยข้อเสนอง่ายๆ คือการเคารพความเป็นอิสระของ Fed
ไบเดนกำลังพยายามแสดงให้เห็นว่า เขากำลังทำเต็มที่เพื่อควบคุมเงินเฟ้อที่ร้อนแรงที่สุดในรอบ 40 ปี เนื่องจากตอนนี้เดโมแครตกำลังสูญเสียเสียงข้างมากในรัฐสภา ในช่วงเวลาเข้าใกล้การเลือกตั้งมิดเทอมในเดือน พ.ย.
ขณะที่เจเน็ต เยลเลน รมว.คลังสหรัฐฯ ยอมรับว่าก่อนหน้านี้ประเมินสถานการณ์เงินเฟ้อผิดพลาด มีเพราะปัจจัยที่ส่งผลกระทบต่อเศรษฐกิจอย่างที่คาดไม่ถึงที่หนุนให้ราคาพลังงานและอาหารพุ่งขึ้น และก่อให้เกิดปัญหาห่วงโซ่อุปทานซึ่งส่งผลกระทบต่อเศรษฐกิจอย่างรุนแรง
เยลเลนยังกล่าวอีกว่า คณะบริหารของไบเดนพยายามดำเนินการในทิศทางเดียวกับเฟด ด้วยการปรับลดต้นทุนราคายาตามใบสั่งแพทย์และต้นทุนการดูแลสุขภาพ รวมทั้งการผลักดันข้อเสนอให้สภาคองเกรสกระตุ้นการใช้พลังงานทดแทน
ซึ่งท่าทีของไบเดนต่อพาวเวลล์แตกต่างจากแนวทางของอดีตปธน.ทรัมป์อย่างสิ้นเชิง เพราะก่อนหน้านี้ทรัมป์พยายามแทรกแซงการตัดสินใจในการกำหนดนโยบายอัตราดอกเบี้ย และยังเคยขู่ว่าจะปลดพาวเวลล์ออกจากตำแหน่งหากไม่ยอมปรับลดอัตราดอกเบี้ยตามที่เขาต้องการ
อ้างอิง:
https://www.reuters.com/markets/us/yellen-says-she-was-wrong-about-inflation-path-biden-supports-fed-actions-2022-05-31/ 
https://finance.yahoo.com/news/biden-seeks-deflect-inflation-blame-162534842.html 
https://www.bangkokbiznews.com/world/1007573 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
เจอโรม พาวเวลล์
โจ ไบเดน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA